**Θέμα:** **Αποχή από Υπερωριακή Απασχόληση και κατ’ αποκοπή εργασία (οποιασδήποτε μορφής) - Οδηγίες προς το Προσωπικό**

Αγαπητοί συνάδελφοι/συναδέλφισσες,

Σύμφωνα με τo σημερινό μήνυμα καλείστε για αποχή από υπερωριακή απασχόληση και οποιαδήποτε μορφή κατ΄αποκοπή εργασία πέραν του κανονικού ωραρίου εργασίας, μέχρις ότου ρυθμιστεί η αναδρομική απόδοση των νέων ρυθμίσεων που συμφωνήθηκαν για υπερωριακή αποζημίωση και κατ’ αποκοπή επιδόματα με αναδρομική ισχύ από 01 Μαρτίου 2017.

Αυτό σημαίνει ότι κανένα Μέλος μας δε θα εργάζεται εκτός του κανονικού του ωραρίου.

Πιο συγκεκριμένα:

1. Το προσωπικό δεν θα ανταποκρίνεται για υποστήριξη ή/και προσφορά υπηρεσίας, ούτε σε κλήσεις του ΚΔΔ&Υ ούτε σε κλήσεις από άλλους συναδέλφους, ούτε ακόμα και από τους ίδιους τους προϊστάμενους ή της ιεραρχίας τους σε ώρες εκτός του κανονικού ωραρίου εργασίας. Σε τέτοιες κλήσεις οι συνάδελφοι θα απαντούν: «Έχω εντολή από το Συνδικαλιστικό Κίνημα να μην εργάζομαι εκτός του κανονικού ωραρίου εργασίας».

2. Το προσωπικό δε θα αποδέχεται να συμμετέχει σε εργασίες αναβάθμισης ή/και συντήρησης εξοπλισμού ή/και διόρθωσης βλαβών ή οποιαδήποτε άλλη εργασία σε ώρες εκτός του κανονικού ωραρίου, για τις οποίες εργασίες απαιτείται η παρουσία τους επί τόπου (on site), αλλά ούτε και σε περιπτώσεις όπου δεν απαιτείται μεν η παρουσία τους επί τόπου αλλά θα πρέπει να είναι σε εγρήγορση/επιφυλακή για παροχή τηλεφωνικής υποστήριξης αν χρειαστεί.

3. Το προσωπικό που εργάζεται με θεσμοθετημένο σύστημα Βάρδιας (στο ΚΔΔ&Υ, στο Δορυφορικό σταθμό, στις Υπηρεσίες Αεροναυσιπλοίας, στο ΚΤΕ στα Cytashops ή οπουδήποτε αλλού ισχύει), θα συνεχίσουν να ακολουθούν το θεσμοθετημένο ωράριό τους, νοουμένου ότι γι’ αυτούς το συγκεκριμένο ωράριο είναι το κανονικό τους ωράριο και είναι επίσημα θεσμοθετημένο.

4. Κατά τη διάρκεια που τα μέτρα βρίσκονται σε ισχύ, το προσωπικό θα ανταποκρίνεται και θα προσφέρει υπηρεσίες σε εξαιρετικές περιπτώσεις που άπτονται θεμάτων ασφάλειας του κράτους, υγείας του συνόλου, όταν κινδυνεύουν ανθρώπινες ζωές, όταν τίθεται σε κίνδυνο η ασφάλεια του προσωπικού και/ή των εγκαταστάσεων της Cyta, όπως προβλέπεται από τους Γενικούς Κανονισμούς Προσωπικού και από τη σχετική νομοθεσία για απεργία σε ουσιώδεις υπηρεσίες.

Αν κάποιος δεχτεί κλήση παροχής υποστήριξης και ο καλών επικαλεστεί λόγους όπως αυτούς που αναφέρθηκαν πιο πάνω, θα πρέπει να απαντά στον καλούντα «Παρακαλώ να επικοινωνήσετε με τους Γραμματείς των Συντεχνιών για να μου δώσουν σχετικές οδηγίες».

Από τις Συνδικαλιστικές Οργανώσεις

ΕΠΟΕΤ- (ΟΗΟ-ΣΕΚ)

ΠΑΣΕ-ΑΤΗΚ

ΑΣΕΤ-Cyta

ΣΗΔΗΚΕΚ-ΠΕΟ Cyta